

**ORSZÁGOS GÁTŐRFUTÁS**

**a Coca-Cola támogatásával**

**Felső-Tisza-vidéki Vízügyi Igazgatóság**

**TISZABERCELI HELYSZÍNÉN**

**(Tiszabercel, műemlék szivattyútelepnél -**

**a Tisza bal parti árvízvédelmi töltésén)**

**A verseny fő támogatója**

**a Kölcsey televízió,**

**a Magyar Vöröskereszt**

**Szabolcs-Szatmár-Bereg Megyei Szervezete.**

**2015. március 22. vasárnap 10.00 óra**

**Ha szereti a természetet, ha szeret futni és látott már árvizet – akkor**

**a Víz Világnapján Önnek a gátakon a helye!**

**Hogy miért?** Szándékunk, hogy hivatásuk fontosságát elismerve tisztelegjünk a gátőrök előtt, azok előtt, akik természetes vizeink és vízkincsünk legjobb ismerői. Az árvizek elleni védekezésben ugyanis ezen szolgálattevők tevékenysége semmivel sem helyettesíthető. A legmodernebb technikai kommunikációs eszközök csak az emberi tudással, a szakmai tapasztalatokkal együtt lehetnek hatékonyak a vízkormányozási feladatok ellátásában, különösen árvíz idején.

**A Víz Világnapján menjünk a gátakra, ismerkedjünk meg a töltések világával**, és egy kis fizikai erőpróbával – egy rövid futóverseny révén – kóstoljunk bele a vízügyi őrszolgálat fáradságos munkájába.

A futás a **március 22-i vasárnapon, délelőtt 10 órakor, egyszerre indul** az ország 12 vízügyi igazgatósága által kijelölt, 12 különböző helyszínen.

**Az előzetesen regisztráló első 99 jelentkezőt – a Coca-Cola támogatásával –, helyszínenként a nagy eseményre emlékeztető, jó minőségű pólóba bújtatjuk!**

**REGISZTRÁCIÓ:**

A részvételhez regisztráció szükséges, előzetesen az OVF honlapján ([www.ovf.hu](http://www.ovf.hu)) **március 10-e délelőtt 10.00 órától,**illetve a futás napján reggel 8.45-től a helyszínen.

A versenyt az nyeri, aki a tömegrajt után a legrövidebb idő alatt lefutja a távokat.

**VERSENY-INFORMÁCIÓK:**

**Regisztráció, rajt**: Tiszabercel, a Tisza balparti töltésén a műemlék szivattyútelepnél

**Cél, eredményhirdetés:** ugyanitt

**Versenyközpont:**

Regisztráció, rajtszám átvétel és helyszíni nevezés a rajt helyszínén felállított sátorban (Tiszabercel, a Tisza balparti töltésén a műemlék szivattyútelep udvarán) 2015. március 22. 8:45- 09:45 óráig.

**Rajt**: mindhárom távon 2015. március 22. 10:00 óra

**Eredményhírdetés:** mindhárom távon 2015. március 22. 11:45 óra

|  |  |  |  |
| --- | --- | --- | --- |
| **Táv:** | **3,2 km** | **7,2 km** | **10 km** |

**Kategóriák:** nő, férfi **(**mindhárom távon)

**Díjak:** Minden befutó befutó-érmet és csomagot, a kategóriák első helyezettjei (nő, férfi) serleget kapnak.

**Nevezési díj nincs!**

**A versenyzők a futóverseny után – idegenvezetéssel – megtekinthetik a Tiszaberceli műemlék szivattyútelepet, és a vízügyi őrszolgálat (gátőr, csatornaőr, tározóőr) munkáját bemutató fotókiállítást.**

**FONTOS:**

* A versenyzők a saját felelősségükre indulnak a versenyen.
* A futam útvonala rossz idő esetén sem változik, esőnap nincs.
* Öltöző sátor a rajtnál biztosított, az ott elhelyezett tárgyakért a szervezők nem vállalnak felelősséget.
* A rajttól 20 m-re parkolási lehetőséget biztosítunk a Tisza balparti töltése melletti előtérben kijelölt helyen.
* Felhívjuk figyelmet, hogy 14 év alatti gyerekek, csak felnőtt kíséretében, vagy írásos szülői beleegyezés benyújtásával futhatnak!

**Egészségügyi ellátás, elsősegély**

A verseny időtartama alatt a Magyar Vöröskereszt Szabolcs-Szatmár-Bereg Megyei Szervezetének szakképzett elsősegélynyújtói állnak készenlétben. A résztvevőknek azonban tudomásul kell venniük, hogy a terep jellege, adottságai miatt az elsősegélynyújtó kijutása egy esetleges sérülés helyszínére időigényes lehet. Minden résztvevőnek kötelessége kiemelten ügyelni saját, és a többi résztvevő testi épségére, és ha szükséges, segítenie az esetleg balesetet szenvedett sporttársának.

**Felelősség**

A nevezéssel a résztvevők tudomásul veszik, hogy a futóverseny aszfaltozott töltéskoronán, illetve terepen zajlik. Bármely résztvevő felkészületlenségéből, hanyagságából, könnyelműségéből származó balesetekért, károkért a rendezők nem tartoznak felelősséggel.

A versenyen a résztvevőkről fényképeket, videó-felvételeket készítünk, ezek szerzői jogát a rendezők birtokolják, azt szabadon felhasználhatják.

**Kizárható a versenyből az a résztvevő aki:**

* nem viseli a rajtszámot, azt letakarja vagy módosítja,
* nem a megadott útvonalon halad,
* bármilyen szállítóeszközt igénybe vesz,
* versenyen kívüli személy kíséretét igénybe veszi,
* nem nyújt segítséget veszélyhelyzetben,
* szemetel, a természeti vagy épített környezetben kárt tesz,
* sértegeti vagy inzultálja a rendezőket, résztvevőket vagy az önkéntes segítőket,
* a versenykiírás bármely pontját megszegi.

**Bővebb információ a Felső-Tisza-vidéki Vízügyi Igazgatóságon kérhető**

**(Tel:42/502-200, E-mail:** [**csorbake@fetivizig.hu**](mailto:csorbake@fetivizig.hu)**).**

Várunk minden érdeklődőt a **„Fuss az árnál sebesebben”** gondolat jegyében.



**Felső-Tisza-vidéki**

**Vízügyi Igazgatóság**

